Държавен вестник, бр. 48, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  48
Г л а в а  в т о р а
УСЛОВИЯ И РЕД ЗА ИЗВЪРШВАНЕ НА 
НАУЧНА ОЦЕНКА НА РИСКА ПО ХРА­
НИТЕЛНАТА ВЕРИГА
Раздел I
Събиране на информация
Чл. 4. Центърът за оценка на риска по 
хранителната верига събира информация, 
необходима за извършване на научна оценка 
на риска, като използва източниците по чл. 5 
и/или извършва проучвания на терен съгласно 
чл. 3, ал. 1, т. 2 от ЗЦОРХВ.
Чл. 5. Източници за събиране на инфор­
мация, необходима за оценка на риска по 
хранителната верига са:
1. правото на Европейския съюз и нацио­
налната нормативна уредба;
2. резултати от дейността на компетентните 
контролни органи;
3. анализи, свързани с различните елементи 
на хранителната верига;
4. информация, становища и препоръки 
от институции на Европейския съюз и други 
научни международни организации, имащи 
отношение към безопасността на храните, 
здравето на животните и растенията;
5. резултати от лабораторни изпитвания 
и анализи;
6. информация за потенциален/потенци­
ални възникнал/възникнали риск/рискове;
7. ръководства и материали, свързани с 
дейностите по хранителната верига;
8. периодични издания;
9. научни публикации, реферирани в све­
товните бази данни Web Science, Scopus, 
Science Direct, Web of Knowledge и в научна и 
техническа литература;
10. всяка друга информация, свързана с 
оценяването на риска.
Раздел ІІ
Извършване на научна оценка на риска по 
хранителната верига
Чл. 6. За извършване на НОРХВ възло­
жителят подава заявление в свободен текст 
до директора на ЦОРХВ, съдържащо фор­
мулировка на проблема, идентифицираната 
опасност, ясно зададен въпрос и информация 
по чл. 6, ал. 5 от ЗЦОРХВ.
Чл. 7. (1) При постъпило заявление за из­
вършване на НОРХВ директорът на ЦОРХВ 
със заповед определя експерт или работна 
група от експерти на ЦОРХВ за разглеждане 
на постъпилото заявление. Със заповедта се 
определят председател на работната група, 
конкретната задача и срок за извършване на 
НОРХВ.
(2) При необходимост в състава на работ­
ната група по ал. 1 може да се включат и 
експерти от структурата на Министерството 
на земеделието и храните, Министерството на 
здравеопазването и/или друго министерство 
или ведомство, определени от съответния 
министър или ръководител на ведомство.
(3) За извършване на НОРХВ директорът на 
ЦОРХВ може да привлече и външен експерт от 
базата данни по чл. 15, т. 13 от Устройствения 
правилник на Центъра за оценка на риска по 
хранителната верига (ДВ, бр. 71 от 2016 г.) и 
да сключи граждански договор с него.
(4) Базата данни по ал. 3 включва екс­
перти от:
1. акредитираните висши училища в Ре­
публика България;
2. Българската академия на науките;
3. организация в мрежа от организации, 
работещи в области от компетентността на 
Европейския орган по безопасност на храните 
(ЕОБХ) съгласно чл. 36 от Регламент (ЕО) 
№ 178/2002 на Европейския парламент и на 
Съвета от 28 януари 2002 г. за установяване 
на общите принципи и изисквания на зако­
нодателството в областта на храните, за съз­
даване на Европейски орган за безопасност 
на храните и за определяне на процедури 
относно безопасността на храните (OB, L 31 
от 1 февруари 2002 г., стр. 1 – 24, специално 
българско издание: глава 15, том 008, стр. 
68 – 91) (Регламент (ЕО) № 178/2002);
4. организациите по чл. 6, ал. 1, т. 9 или 
чл. 21 от ЗЦОРХВ;
5. други научни институти и организации, 
работещи в съответната сфера за извършването 
на конкретната НОРХВ.
Чл. 8. (1) Определените със заповедта по 
чл. 7 експерт или работна група:
1. разглеждат заявлението по чл. 6;
2. съставят работен план за извършването 
на НОРХВ, който включва:
а) цели, обхват и фокус на НОРХВ;
б) основните въпросите, на които следва 
да се отговори, за да се адресира поставеният 
проблем;
в) избор на методология и вид на НОРХВ;
г) уточняване на необходимите информа­
ция, средства и експертиза, необходими за 
изготвянето на НОРХВ;
д) разпределение на отговорностите и 
сроковете за изпълнение на всеки етап от 
изготвянето на НОРХВ;
3. при необходимост изискват допълнителна 
информация от възложителя в съответствие 
с чл. 6, ал. 5 от ЗЦОРХВ.
(2) Когато формулировката на проблема и 
зададеният въпрос за изготвяне на НОРХВ са 
неясни, работната група и/или експертите по 
чл. 7 могат да предложат изменения в иска­
нето след консултации с възложителя, като 
изясняват със заявителя всички компоненти 
на формулировката на проблема:
1. описанието на сценария на експозиция;